Държавен вестник, бр. 88, 2025 г., стр. 125

БРОЙ  88	
Д Ъ Р Ж А В Е Н  В Е С Т Н И К 	
СТР.  125  
1. Забранявам производството, износа, 
възмездното или безвъзмездното пускане 
на пазара на декоративни тикви, индекс
789СК-22X-ONE, баркод 5907232304379, и де­
коративни тикви, индекс 896BY-22X, баркод 
5906431030041, като стоки, представляващи 
сериозен риск и опасност за здравето на по­
требителите.
2. Производителите и дистрибуторите да 
организират незабавното и ефективно изтегляне 
от пазара и изземването от потребителите на 
описаните в заповедта стоки по реда, условията 
и в сроковете, визирани в Наредбата за услови­
ята и реда за изтегляне от пазара, изземване от 
потребителите и унищожаване на опасни стоки 
и за реда за обезщетяване на потребителите в 
случаите на изземване на опасни стоки, и да 
отправят предупреждения към потребителите 
за рисковете, които стоките съдържат.
Мотиви: 
Съгласно протокол № 145191347520026/
17.09.2025 г. за декоративни тикви, индекс 
789СК-22X-ONE, баркод 5907232304379, и 
протокол № 145201347620027/17.09.2025 г. за 
декоративни тикви, индекс 896BY-22X, баркод 
5906431030041, стоките не съответстват на 
Наредбата за стоките, имитиращи храни, тъй 
като имитират храна – тиква.
Съгласно Наредбата за стоките, имитира­
щи храни, описаните стоки, макар че не са 
храна, имат такава форма, цвят, външен вид 
и размер, може да се очаква потребителите 
(малки деца до 3 г.) да ги объркат с храна, да 
отхапят от тях и да погълнат малки части, 
което да причини задавяне и последващо 
задушаване.
На основание чл. 60, ал. 1 от Администра­
тивнопроцесуалния кодекс допускам предва­
рително изпълнение на заповедта с цел да не 
се допусне предлагането на стоки на пазара в 
несъответствие с изискванията за безопасност, 
което несъответствие би могло да доведе до 
риск от нараняване.
Разпореждането, с което се допуска пред­
варителното изпълнение, може да се обжалва 
чрез КЗП пред съда в тридневен срок от съ­
общаването му независимо дали настоящата 
заповед е оспорена.
Разходите по складиране, транспорт, изтег­
ляне от пазара, изземването от потребителите 
и тяхното обезщетяване са за сметка на про­
изводителите и дистрибуторите.
Заповедта може да се обжалва чрез пред­
седателя на Комисията за защита на потреби­
телите в 14-дневен срок от съобщаването є по 
реда на Административнопроцесуалния кодекс.
Вр.и.д. председател: 
Ал. Колячев
5743
ОБЛАСТЕН УПРАВИТЕЛ
НА СОФИЙСКА ОБЛАСТ
ЗАПОВЕД № ЗУТ-4
от 18 септември 2025 г.
На основание чл. 32, ал. 1 от Закона за 
администрацията (ЗА), чл. 150, ал. 3 и чл. 129, 
ал. 3, т. 1 от Закона за устройство на тери­
торията (ЗУТ) във връзка с Решение № 1 от 
протокол № 2 от 18.03.2025 г. на Областния 
експертен съвет по устройство на територията 
(ОЕСУТ) на Софийска област, Заповед № ОА-
304 от 30.09.2022 г. на областния управител 
на Софийска област, издадена на основание 
чл. 150, ал. 1 от ЗУТ, във връзка с чл. 124а, 
ал. 3, 5 и 7, чл. 125, ал. 1 и ал. 2, изречение 
първо, ал. 6 и 7 и чл. 110, ал. 1, т. 5 от ЗУТ, с 
която е одобрено задание за проектиране по 
реда на чл. 124б, ал. 1 от ЗУТ и е разрешено 
изработването на Комплексен проект за ин­
вестиционна инициатива (КПИИ), съдържащ 
следните самостоятелни съставни части:
– проект за подробен устройствен план 
(ПУП) – парцеларен план (ПП) за елемен­
тите на техническата инфраструктура извън 
границите на урбанизирана територия – за 
изграждане на „Разпределителен газопровод до 
началото на урбанизирана територия гр. Слив­
ница“, от поземлен имот с идентификатор 
53607.30.51 по кадастралната карта и кадаст­
ралните регистри (КККР) на землището на 
с. Опицвет, община Костинброд, до поземлен 
имот с идентификатор 67372.92.306 по КККР 
на землището на гр. Сливница;
– инвестиционен проект за строеж: „Разпре­
делителен газопровод до началото на урбани­
зирана територия гр. Сливница“, от поземлен 
имот с идентификатор 53607.30.51 по КККР на 
землището на с. Опицвет, община Костинброд, 
до поземлен имот с идентификатор 67372.92.306 
по КККР на землището на гр. Сливница, с при­
ложен комплексен доклад с изготвена оценка 
по чл. 142, ал. 6, т. 2 от ЗУТ за съответствието 
му с основните изисквания към строежите, 
съставен от регистрирана фирма – консултант 
„Супер В 99“ ООД. Дружеството е вписано в 
търговския регистър към Агенцията по вписва­
нията с ЕИК 130059361, със седалище и адрес 
на управление – гр. София, район „Слатина“, 
бул. Александър Жендов, № 6, и притежава 
Удостоверение № РК-0314/10.09.2024 г., издаде­
но от началника на Дирекция за национален 
строителен контрол (ДНСК),